Diari Oficial de la Generalitat Valenciana


Sumari del DOGV 5549, del 05-07-2007 (2007/8830)

Informació pública del Projecte d'expropiació per taxació conjunta de l'àmbit d'actuació 5.01. Pla especial de protecció i reforma interior del Cabanyal -Canyamelar.
---------------------------------------------------------------------------------------------------------------------------------------------------------------------

### Dades del document

Número de DOGV
:   5549

Data del DOGV
:   05-07-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/8830


Data del document
:   18-05-2007

Organisme emissor
:   Conselleria de Territori i Habitatge

Tipus de document
:   Informació Pública

Correcció d'errades

 Descriptors 

:   * València
    * expropiació
    * administració regional

Informació pública del Projecte d'expropiació per taxació conjunta de l'àmbit d'actuació 5.01. Pla especial de protecció i reforma interior del Cabanyal -Canyamelar. [2007/8830]
El conseller de Territori i Habitatge, amb data 18 d'abril de 2007, en relació amb el Projecte d'expropiació forçosa dels béns i drets inclosos en l'àmbit d'actuació 5.01 del Pla especial de protecció i reforma interior del Cabanyal-Canyamelar, va resoldre el següent:
"Primer. Incoar l'expedient d'expropiació dels béns i drets d'inclosos en l'àmbit d'intervenció Obertura Nord Bulevard Sant Pere 5.01 per a la tramitació pel procediment de taxació conjunta.
Segon. Aprovar inicialment el Projecte d'expropiació Obertura Nord Bulevard Sant Pere 5.01, que inclou la relació de béns i drets afectats com també la valoració individual d'aquests.
Tercer. Sotmetre a informació pública per un termini d'un mes l'esmentat Projecte d'expropiació Obertura Nord Bulevard Sant Pere 5.01 mitjançant la inserció d'anuncis en el Boletín Oficial del Estado, en el de la província, en el Diari Oficial de la Comunitat Valenciana i en un periòdic dels de major circulació de la província, com també mitjançant un edicte en el tauler d'anuncis de l'Ajuntament de València.
Quart. Practicar les preceptives notificacions individuals als propietaris i la resta de titulars afectats per l'expropiació, amb trasllat literal del full d'apreuament formulat per l'administració i de la proposta de fixació dels criteris de valoració, perquè dins del termini d'un mes, comptador a partir de la data de notificació, accepten o rebutgen el mencionat full d'apreuament i formulen, en cas de disconformitat, el seu propi.
Cinqué. Atorgar termini d'audiència d'un mes a l'Ajuntament de València.
Sisé. Simultàniament a la informació pública, l'entitat gestora CABANYAL 8544 YQ ha de sol·licitar al Registre de la Propietat l'anotació marginal de la iniciació del procediment i l'expedició del certificat de domini i càrregues previst en l'art. 22 del Reial decret 1093/1997, de 4 de juliol, pel qual s'aprova el Reglament sobre inscripció en el Registre de la Propietat d'actes de naturalesa urbanística.
Seté. Facultar el director general d'Habitatge i Projectes Urbans perquè realitze totes les actuacions que resulten necessàries per al sotmetiment a informació pública del Projecte d'expropiació i per a l'impuls dels restants tràmits administratius derivats de l'expedient."
Fet que fem públic per a coneixement general i a l'efecte que durant el termini d'un mes, comptador a partir de l'última publicació del present edicte en el BOE, BOP de València, DOGV i periòdic d'informació general, qualsevol interessat puga aportar les dades oportunes per a rectificar possibles errors en la descripció dels béns i drets afectats per l'expropiació o oposar-se per raons de fons o forma a la necessitat d'ocupació, com també formular les al·legacions o observacions que estimen convenients, essencialment amb vista a la titularitat i valoració dels seus drets.
La llista de béns i drets afectats per l'expropiació s'inserix com a annex I. Així mateix s'inserix la llista dels titulars registrals dels mencionats béns i drets com a annex II.
Tot això sense perjudici de la notificació individual als propietaris i la resta de titulars afectats per l'expropiació, amb el trasllat literal del full d'apreuament formulat per l'administració i de la proposta de fixació dels criteris de valoració, amb atorgament del termini d'un mes perquè accepten o rebutgen el mencionat full i formulen, en cas de disconformitat, el seu propi.
El mes d'agost es declara inhàbil a l'efecte del còmput dels terminis anteriorment fixats.
El Projecte d'expropiació pot consultar-se en la Direcció General d'Habitatge i Projectes Urbans de la conselleria de Territori i Habitatge, en el c/ Francesc Cubells núm. 7 de València. Així mateix es pot consultar en la seu de l'entitat gestora CABANYAL 2010, SA, en el c/ Reina núm. 105 de València i en les oficines d'AUMSA, en el c/ Reina núm. 80 de València, (excepte en el mes d'agost). L'horari de consulta serà de 9 h a 14 h.
Les al·legacions i els fulls d'apreuament es podran presentar en els llocs assenyalats.
Finalment, aquest edicte servix de notificació a tots aquells titulars desconeguts o de domicili desconegut que figuren en els annexos I i II, com també a tots aquells interessats als qui no s'haja pogut practicar la notificació individual, de conformitat amb el que disposa l'art. 59.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
València, 18 de maig de 2007.- El director general d'Habitatge i Projectes Urbans: Bernabé Bueno Miralles.